Глас зад кадър за еп.3/К8

1. Глас за начало, преди 00:39
Надя:
Бургас е четвърти по големина град в България. Няма нужда, а и не е тук мястото, където да разказваме за историята му, нито за забележителните българи родени там. Точно какво е бъдещето на Бургас, само можем да гадаем, но в едно сме сигурни – той е стартовата линия пред Краси Георгиев. От там ултрамаратонецът ще започне да гради част от съвременната история на три държави – България, Северна Македония и Албания. Остават наистина по-малко от две седмици до началото на събитието, до началото на първата същинска  крачка от каузата на Краси. Подготовката му за предстоящето бягане и физическа, и психическа е на невероятно ниво и с помощтта на най-добрите и доверени на спортиста хора. Но на плещите му все по-силно започва да се усеща и още една тежест – тежестта на голямата отговорност. Как се носи тя и колко трениран трябва да бъдеш, за да не те събори?

2. Глас точно след рехабилитаторката, 03:43
Надя:
Така е! Дори и не подозориме какво може тялото ни. Мозъкът ни може да запамети 4 терабайта информация. Той генерира повече електрически импулси за ден, отколкото всички мобилни телефони в света взети заедно. Ако не подстригваме никога косата си, дължината й може да достигне 725 километра – това е сериозно разстояние дори и за Краси. Очите ни могат да различат повече от 10 милиона различни цвята. До края на живота ни си припомняме около 150 трилиона късчета информация. Примерите са безброй. 
Със сигурност тялото на Краси може повече от тези на повечето хора. Но все пак, както разбираме и от рехабилитаторката му Диди, той не е машина и има едно нещо, което е общо по между ни. Това е Болката! Предстои срещата му с едни хора, които живеят с нея, за да ни правят щастливи и за да бъдат те самите удовлетворени от това, че са ни направили щастливи.

3. Глас при края на балетистите, когато вече не говорят, тренират, около 12:40
Надя:
Канадският писател Дъглас Копланд смята, че да танцуваш никога не е късно, както никога не е късно и да мечтаеш. Краси продължава напред, към общата ни мечта.

4. Глас около 18:00
Надя:
Знаем от какво значение е здравата психика и как тя ни води към победата, но все пак тренираността на тялото не е по-маловажна. Силовата издръжливост означава, че можеш да работиш при голямо съпротивление продължително време.

5. Глас около 20:40
Надя:
[bookmark: _GoBack]Всяко живо същество е наясно, че без храна няма да оцелее. Но за разлика от другите живи организми, ние изискваме от храната много повече от просто да се наядем. Тя ни дава удоволствие, връща ни спомени, праща ни на срещи, участва в разделите ни, празниците, ритуалите... Тя за човека е голяма част от емоцията му. Но понеже казваме за Краси, че е нечовек да видим какво за него е храната.

6. Глас финал
Надя:
Вече ние, хората около Краси кипим в предстартова треска. Пулсът ни се покачва, стомасите ни се свиват, непоспиваме и не можем да се освободим от натрапчивите мисли ще успее ли! Отговаряме си просто – не може да не успее. И веднага след това: ами, ако се случи нещо! И така ще се чувстваме до старта. Така ще се чувстваме ние, които стоим отстрани, тези които не сме в главната роля, в които не са втренчени очакващите погледи. А какво му е на Краси, единствено той си знае. И знае, че всички разчитат на него.

7. Глас за в следващия епизод
Надя:
В следващия епизод ще видите как Краси практикува, на пръв поглед неспецифичен за него спорт. Спортът в кухнята или с други думи мятане на тиган.
